OBRAZLOŽENJE 

ODLUKE
O DAVANJU SUGLASNOSTI ZA ULAZAK U SUSTAV URBANOG PODRUČJA VINKOVCI
Zakonom o regionalnom razvoju Republike Hrvatske (Narodne novine 147/14, 123/17, 118/18, dalje u tekstu: Zakon) utvrđeni su ciljevi, načela i mehanizmi upravljanja regionalnim razvojem, kao i ustroj urbanih područja, a kako bi se obuhvatila urbana dimenzija gospodarske, socijalne i teritorijalne kohezije.

Urbana područja Zakonom su podijeljena su u tri kategorije - urbane aglomeracije , veća urbana područja  i manja urbana područja (čl. 14. Zakona). Prema navedenom članku Zakona, Grad Vinkovci spada u skupinu većih urbanih područja.

ITU mehanizam je: 

• Instrument za teritorijalna ulaganja – način korištenja EU fondova za provođenje strategija urbanog razvoja ili drugih teritorijalnih ulaganja (teritorijalni vs. sektorski pristup) 
• Integrirani pristup znači integraciju različitih EU fondova (ESF-a, EFRR i KF) i ”integraciju sektora”, odnosno fokus na određeni teritorij i specifične lokalne potrebe 
• Sustav se provodi u Republici Hrvatskoj s ciljem jačanja uloge gradova kao pokretača gospodarskog razvoja 
• U sklopu ITU mehanizma u 2014. -2020. alocirano je više od 345 milijuna eura iz europskih strukturnih i investicijskih fondova (ESIF)
Uspostava VUPVK (PRIJEDLOG)

• 11 jedinica lokalne samouprave koji bi sačinjavali
 VUPVK:


gradovi Vinkovci i Otok, te općine Andrijaševci, Ivankovo, Jarmina, Nijemci, Nuštar, Privlaka, Stari Jankovci, Stari Mikanovci i Vođinci.

nakon provedbe postupka pribavljanja mišljenja predstavničkog tijela Grad Vinkovci, središte urbanog područja, podnosi konačni prijedlog obuhvata  urbanog područja MRRFEU―u. Kada se prijedlog područja obuhvata prihvati od MRRFEU― a, na inicijativu grada središta urbanog područja uspostavlja se urbano područje urbano područje i organizacijska struktura za izradu i provedbu strategije razvoja urbanog područja Vinkovci koja uključuje sve jedinice lokalne samouprave  koje su dio urbanog područja a čija su predstavnička tijela dala pozitivno mišljenje o ulasku u urbano područje.
· PRIJEDLOG-
Na temelju članka 14. stavka 7. Zakona o regionalnom razvoju Republike Hrvatske (NN 147/14, 123/17, 118/18) i članka 31 Statuta Općine Stari Mikanovci („Službeni vjesnik“ Vukovarsko - srijemske županije br. 15/13, 6/18 i 4/20) Općinsko vijeće Općine Stari Mikanovci na svojoj sjednici, održanoj dana _____________donosi,
ODLUKU

o davanju suglasnosti za ulazak u sustav urbanog područja Vinkovci
Članak 1.
Daje se suglasnost na prijedlog Grada Vinkovaca za ulazak Općine Stari Mikanovci u sustav urbanog područja Vinkovci, sa sjedištem u Vinkovcima.
Članak 2.
Ova odluka stupa na snagu prvog dana od dana objave u „Službenom vjesniku“ Vukovarsko - srijemske županije.
KLASA:______________
URBROJ: _____________

Stari Mikanovci, _____________2020. godine

Predsjednik Općinskog vijeća:

